Препоръки за безопасност по време на коледните и новогодишни празници 2019 година
Във връзка с предстоящите почивни и празнични дни, свързани с Коледа и Нова година, с цел осигуряване безпроблемно осъществяване на плануваните от гражданите пътувания и организирани семейни тържества и фирмени празненства, в изпълнение на превантивните кампании на отдел „Пътна полиция“ при Главна дирекция „Национална полиция“ – МВР за ограничаване на пътнотранспортния травматизъм, на територията на Областна дирекция на МВР – Габрово, и на територията на цялата страна в периода от 20 декември 2019 година до 01 януари 2020 година ще бъде създадена организация за осигуряване на максимален брой полицейски екипи за организиране и подпомагане на движението по републиканската пътна мрежа.
През почивните и празнични дни, и в дните непосредствено преди и след тях ще се провеждат ще се проведат специализирани полицейски операции, с цел недопускане управлението на моторни превозни средства от неправоспособни и/или от водачи, употребили алкохол и/или наркотични вещества или техни аналози.
В дните преди, по време и след празничните и почивни дни се очаква интензивен пътникопоток, свързан с движение на моторни превозни средства и на граждани в посока към туристически и курортни селища, както и към граничните контролно-пропускателни пунктове, поради което полицейското присъствие ще бъде засилено. Възможни са временни затруднения в движението на моторни превозни средства и на граждани по направленията към граничните контролно-пропускателни пунктове, поради което ще бъде създадена необходимата организация за подпомагане на автомобилното движение за безпроблемно напускане и връщане в населените места в дните: 20, 23 и 27 декември 2019 година, и на 01 януари 2020 година, поради което следва стриктно да се изпълняват разпорежданията на служителите на МВР.
ПРЕПОРЪКИ КОЛЕДА и НОВА ГОДИНА
18 декември 2019 | 14:24